“Taksi” komediyasidagi Petra hozir qanday ko‘rinishda? (foto)

Emma Viklund 1968-yilda Stokgolmda tug‘ilgan. Uning otasi shved, onasi afrikalik bo‘lib, qizining yoshligidayoq ajrashib ketgan. Emma oilasi bo‘linib ketganidan so‘ng o‘zini atrofdagi odamlardan torta boshlagan.

Oradan bir necha yil o‘tib aktrisa hayotda kutilmagan zarbaga uchradi – u onkologik kasallikka chalingan edi. Unga qon saratoni tashxisi qo‘yildi. Onasi hamisha Emmani qo‘llab-quvvatlashga harakat qildi va u bilan birgalikda mashaqqatli yo‘lni bosib o‘tdi. Kasallikning ortga chekinishi o‘zi bilan birga qizdagi depressiyani ham olib ketdi. Shundan so‘ng Emma hayotning har bir onini qadrlash kerakligini tushunib yetdi − do‘stlar orttirdi, ochiq, quvnoq va xushchaqchaq qizga aylandi.

Yillar davomidan Emmani balerina bo‘lish orzusi tark etmadi, lekin uning juda ham baland bo‘yi bunga to‘sqinlik qildi. Qiz umidsizlikka tushmay, o‘zining iste’dodini ochishga bor kuchi bilan harakat qildi. Kutilmaganda kamera qarshisidagi mahoratini anglab yetdi. Bu qobiliyat aktrisaning taqdirini hal qildi – u 16 yoshida taniqli modelga aylandi. U o‘zgacha go‘zalligi tufayli “Gavayi go‘zali” tanlovida g‘oliblikni osongina qo‘lga kiritdi. Bunday g‘alaba Shvetsiya tarixida birinchisi edi.

Tanlovdan so‘ng Emmaning mashhurligi ortib bordi. U Vogue, Elle va Cosmopolitan kabi nufuzli jurnallar uchun suratga tushdi. Hattoki modellik agentlari Emma bilan hamkorlik qilish uchun navbatda turishiga to‘g‘ri keldi. Shuningdek, mashhur fransuz modelyeri va dizayneri Kristian Lakrua Emmaga o‘zining moda uyidan ish taklif qilib, uning mashhurligi yanada ortishida yordam berdi.

Aktrisalik borasidagi ilk tajriba 1992-yil Jorj Mayklning “Juda qiziq” videofilmida ro‘y bergan. O‘shanda Emma boshqa modellar qatorida rol ijro etgandi. Aynan o‘sha yildan u filmlarda suratga tushishni boshladi va buni yaxshi uddaladi. 1994-yil Marchello Mastroyanni, Sofi Loren, Juliya Roberts, Kim Beysinger kabi mashhur aktyorlarning ijodiy ishiga guvoh bo‘ldi, ularning barchasi modellashtirish biznesi haqidagi film ustida ishladi, u yerda Emma ham suratga tushdi.

1998-yilga kelib Emmani “Taksi” komediyasining asosiy rollaridan biriga taklif qilinishi uning mashhurlik cho‘qqisiga chiqishiga sabab bo‘ldi. Aktrisaning komediyadagi qahramoni politsiya xodimi edi. Film shu darajada muvaffaqiyatga erishdiki, buning uchun “Sezar” mukofoti hamda 210 million dollar daromad ko‘rdi.

Film yaxshi kutib olinganidan so‘ng kartinaning 5 ta qismi efirga uzatildi, Emma esa to‘rtinchi qismgacha rol o‘ynadi. Shuningdek, aktrisa parallel ravishda ham boshqa filmlarda suratga tushdi. Bundan tashqari, Emmaning Shvetsiya tomoshabinlari uchun juda sevimli bo‘lgan televizion dasturi ham mavjud.

Emma Sober taniqli kinoyulduz bo‘lishdan tashqari mehribon ona hamdir. Uning ikki farzandi bor: o‘g‘li Elis va qizi Tayra. Farzandlarining otasi − Gans Viklund bilan turmushi o‘xshamadi, ular 13 yil birga yashab, ajrashishga qaror qildi. Ammo munosabatlarini yaxshi holatda saqlab qoldi.

Hozirda Emma muvaffaqiyatli tadbirkor, u Lindex kompaniyasining direktori. Bundan tashqari, aktrisa teri parvarishi kosmetikasini ishlab chiqarishga mo‘ljallangan Emma S savdo belgisining egasi hisoblanadi.

Emma hayotda faol bo‘lishga intiladi, sport bilan muntazam ravishda shug‘ullanadi. Estetik zavqlanish uchun teatrlarga tashrif buyuradi, shuningdek, sayohat qilishni ham yaxshi ko‘radi.

Emma o‘zini ko‘pincha xayriya ishlariga bag‘ishlaydi, ayniqsa, saraton kasalligiga chalingan insonlarga yordam beradi. Bemorlarni moddiy va ma’naviy qo‘llab-quvvatlashga harakat qiladi. Kasallikka qarshi kurashishda kuchli bo‘lishni o‘rgatadi.